## Salomé Pradas destaca la labor de voluntaris i socis de Creu Roja a Nules durant els últims 55 anys en la inauguració d’una nova seu local

*** L’Assemblea Local de Nules va iniciar la seua activitat en 1971 i disposa en l’actualitat de 219 voluntaris, 648 socis i 8 empreses col·laboradores
* La Conselleria de Justícia i Interior manté un conveni amb Creu Roja per valor de 110.000 euros per a intervenció en emergències en tota la Comunitat Valenciana**

La consellera de Justícia i Interior, Salomé Pradas, ha qualificat de “fita històrica” la labor ininterrompuda dels voluntaris i socis de Creu Roja a Nules en els últims 55 anys, durant l’acte d’inauguració d’una nova seu local de l’entitat en la població esmentada.

L’Assemblea Local de Nules es va constituir de manera oficial l’any 1971, encara que ja feia dos anys que estava funcionament i fruit de tot eixe intens treball durant més de cinc dècades són les 219 persones voluntàries, 648 socis i 8 empreses col·laboradores amb els quals disposa en l’actualitat.

La titular de Justícia i Interior ha afirmat que “si la Creu Roja sempre ha sigut un símbol de solidaritat, la Creu Roja de Nules és sinònim d’ajuda, suport, socors i humanitat”, i ha afegit que “este nou centre serà un punt clau des d’a on continuar la vostra magnífica labor oferint assistència en emergències, ajudant famílies vulnerables o promovent la salut i el benestar de les persones”.

La Conselleria de Justícia i Interior va subscriure fa un mes un conveni de col·laboració amb Creu Roja, a través de l’Agència Valenciana de Seguretat i Resposta a les Emergències (AVSRE). Este conveni ha suposat una aportació de 110.000 euros a l’entitat per a actuacions dels seus equips de resposta i ajuda psicològica en situacions de crisis i emergències a la Comunitat Valenciana.

Fecha: 05/10/2024